CELEX: 62016TN0028
Language: da
Date: 2016-01-26 00:00:00
Title: Sag T-28/16: Sag anlagt den 26. januar 2016 — Tyskland mod Kommissionen

14.3.2016   
            
            
               DA
            
            
               Den Europæiske Unions Tidende
            
            
               C 98/56
            
         Sag anlagt den 26. januar 2016 — Tyskland mod Kommissionen
   (Sag T-28/16)
   (2016/C 098/72)
   Processprog: tysk
   
      Parter
   
   
      Sagsøger: Forbundsrepublikken Tyskland (ved T. Henze og A. Lippstreu, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1 i og bilaget til Europa-Kommissionens gennemførelsesafgørelse (EU) 2015/2098 af 13. november 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt som de af Forbundsrepublikken Tysklands kompetente betalingsorganer udbetalte beløb på i alt 7 719 920,30 EUR, der skal finansieres af ELFUL, udelukkes fra EU-finansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende: Der foreligger en tilsidesættelse af artikel 71, stk. 2, sammenholdt med artikel 2, litra e), i forordning (EF) nr. 1698/2005 (1), idet Kommissionen har krævet, at udvælgelseskriterierne ikke kun skal anvendes på den konkrete »operation« som omhandlet i artikel 2, litra e), i forordning nr. 1698/2005, men også på de forudgående faser af den nationale jord-og landsbyomlægningsprocedure, og idet Kommissionen har fejlbedømt kravene til udvalgskriterierne.
            
         
               2.
            
            
               Andet anbringende: Der ofreligger en tilsidesættelse af partnerskabsprincippet i artikel 6 i forordning (EU) nr. 1698/2005, princippet om loyalt samarbejde (artikel 4, stk. 3, første afsnit, TEU) og princippet om beskyttelse af den berettigede forventning, idet Kommissionen har baseret den berigtigende afgørelse på en fremgangsmåde, som den selv har godkendt, eller som den ikke selv har anfægtet.
            
         
               3.
            
            
               Tredje anbringende: Der foreligger en tilsidesættelse af nærhedsprincippet (artikel 5 TEU), idet Kommissionen har grebet ind i medlemsstaternes procesautonomi og planlægningskompetence.
            
         
               4.
            
            
               Fjerde anbringende: Der foreligger en tilsidesættelse af artikel 52, stk. 2, i forordning (EU) nr. 1306/2013 (2), af artikel 31, stk. 2, i forordning nr. 1290/2005 (3) og af proportionalitetsprincippet, da Kommissionen med den faste korrektion på 10 % ikke har foretaget en rimelig bedømmelse af arten og i hvert fald den begrænsede rækkevidde af en mulig overtrædelse i forbindelse med udvælgelseskriterierne og set bort fra den omstændighed, at der rent faktisk hverken er opstået en finansiel skade for Unionen eller på noget tidspunkt har været en reel risiko for, at der ville opstå en skade.
            
         
      (1)  Rådets forordning (EF) nr. 1698/2005 af 20.9.2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 277, s. 1).
   
      (2)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008. (EUT L 347, s. 549).
   
      (3)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).